ai4bharat/Pralekha huggingface dataset:
ରେଳ ମନ୍ତ୍ରଣାଳୟ
ଭୁବନେଶ୍ୱର-ନୂଆଦିଲ୍ଲୀ ରାଜଧାନୀ ଏକ୍ସପ୍ରେସର ସମସ୍ତ ରେକ୍ 30 ଅଗଷ୍ଟ, 2023 ରୁ ତେଜାସ୍ କୋଚ୍ ସହିତଚଳାଚଳ କରିବ
ପୂର୍ବର ଏଲଏଚବି କୋଚ୍ ବଦଳରେ ତେଜସ୍ ରେକ୍ସ ସହିତ ନିୟମିତ ସେବା ଆରମ୍ଭ |
ଏବେ ତେଜସ୍ ରାଜଧାନୀ ଏକ୍ସପ୍ରେସ ଭାବରେ ଏହାର ନାମ ପରିବର୍ତ୍ତନ |
19 ଅଗଷ୍ଟ  ଠାରୁ ସମ୍ବଲପୁର ମାର୍ଗ ଦେଇ ପ୍ରଥମ ତେଜସ୍ ରେକ୍ ଚଳାଚଳ ହୋଇଛି |
ମାନ୍ୟବର କେନ୍ଦ୍ର ମନ୍ତ୍ରୀ ଶ୍ରୀ ଧର୍ମେନ୍ଦ୍ର ପ୍ରଧାନ ଏବଂ ଶ୍ରୀ ଅଶ୍ୱିନୀ ବୈଷ୍ଣବ ସବୁଜ ପତାକା ପ୍ରଦର୍ଶନ କରାଇ ଭୁବନେଶ୍ୱର ରେଳ ଷ୍ଟେସନରୁ ତେଜାସ କୋଚ ସହ ରାଜଧାନୀ ଏକ୍ସପ୍ରେସ ସେବା ପ୍ରାରମ୍ଭ କରାଇଥିଲେ |
ବୁଧବାର ଏବଂ ରବିବାର ଦିନମାନଙ୍କରେ ଆଦ୍ରା ମାର୍ଗ ହୋଇ ଭୁବନେଶ୍ୱରରୁ ଛାଡୁଥିବା ରାଜଧାନୀ ଏକ୍ସପ୍ରେସ |
ସୋମବାର, ମଙ୍ଗଳବାର, ଗୁରୁବାର ଏବଂ ଶୁକ୍ରବାର ଦିନ ଟାଟା ମାର୍ଗ ହୋଇ ଭୁବନେଶ୍ୱରରୁ ଛାଡୁଥିବା ରାଜଧାନୀ ଏକ୍ସପ୍ରେସ |
ଭୁବନେଶ୍ୱର-ନୂଆଦିଲ୍ଲୀ-ଭୁବନେଶ୍ୱର ରାଜଧାନୀ ଏକ୍ସପ୍ରେସ ଭାୟା ଆଦ୍ରା ଏବଂ ଟାଟା ମାର୍ଗରେ 30 ଅଗଷ୍ଟ 2023 ରୁ ତେଜସ୍ କୋଚ ସହିତ ଚଗଳାଚଳ କରିବ |
ତେଜସ୍ କୋଚ ସହିତ ସମ୍ବଲପୁର ମାର୍ଗ ଦେଇ ଭୁବନେଶ୍ୱର-ନୂଆଦିଲ୍ଲୀ ରାଜଧାନୀ ଏକ୍ସପ୍ରେସ ଉନ୍ନତ ଯୁଗ ସହିତ ଟ୍ରେନ୍ ଯାତ୍ରା ଅଭିଜ୍ଞତାର ନୂତନ ଯୁଗ ପାଇଁ ଆଧୁନିକ ସୁବିଧା ଯୋଗାଇ ଅଛି ଯାହାକି ଅଗଷ୍ଟ ମାସ 19 ତାରିଖ ଠାରୁ ଭୁବନେଶ୍ୱର ରେଳ ଷ୍ଟେସନରୁ ମ୍ବଲପୁର ମାର୍ଗ ଦେଇ ଏହାର ନିୟମିତ ସେବା ଆରମ୍ଭ କରିଥିଲା |
ମାନ୍ୟବର କେନ୍ଦ୍ର ଶିକ୍ଷା ଓ ଦକ୍ଷତା ବିକାଶ ଏବଂ ଉଦ୍ୟୋଗୀ ମନ୍ତ୍ରୀ ଶ୍ରୀ ଧର୍ମେନ୍ଦ୍ର ପ୍ରଧାନ ଏବଂ ମାନ୍ୟବର କେନ୍ଦ୍ର ରେଳ, ଯୋଗାଯୋଗ ଏବଂ ଇଲେକ୍ଟ୍ରୋନିକ୍ସ ଏବଂ ସୂଚନା ପ୍ରଯୁକ୍ତିବିଦ୍ୟା ମନ୍ତ୍ରୀ ଶ୍ରୀ ଅଶ୍ୱିନୀ ବୈଷ୍ଣବ ଭୁବନେଶ୍ୱର-ନୂଆଦିଲ୍ଲୀ-ଭୁବନେଶ୍ୱର ରାଜଧାନୀ ଏକ୍ସପ୍ରେସକୁ ଭୁବନେଶ୍ୱର ରେଳ ଷ୍ଟେସନ ଠାରୁ ତେଜସ କୋଚ ସହ ଚଳାଚଳକୁ ସବୁଜ ପତାକା ପ୍ରଦର୍ଶନ କରାଇ 14 ଅଗଷ୍ଟ 2023 ଦିନ ଶୁଭାରମ୍ଭ କରିଥିଲେ |
ବୁଧବାର ଏବଂ ରବିବାର ଦିନ ଭୁବନେଶ୍ୱରରୁ ଛାଡୁଥିବା ଏବଂ ସୋମବାର ଏବଂ ଶୁକ୍ରବାର ଦିନ ନୂଆଦିଲ୍ଲୀ ରୁ ଛାଡୁଥିବା 22811/22812 ଭୁବନେଶ୍ୱର-ନୂଆଦିଲ୍ଲୀ-ଭୁବନେଶ୍ୱର ରାଜଧାନୀ ଏକ୍ସପ୍ରେସ ତେଜସ୍ କୋଚ୍ ସହିତ 30 ଅଗଷ୍ଟ 2023 ରୁ ଭୁବନେଶ୍ୱର ଠାରୁ ଏବଂ ନୂଆଦିଲ୍ଲୀରୁ 1 ସେପ୍ଟେମ୍ବର 2023 ଠାରୁ ଚଳାଚଳ କରିବ |
ସେହିଭଳି, ସୋମବାର, ମଙ୍ଗଳବାର, ଗୁରୁବାର ଏବଂ ଶୁକ୍ରବାର ଦିନ ଭୁବନେଶ୍ୱରରୁ ଛାଡୁଥିବା ଏବଂ ମଙ୍ଗଳବାର, ବୁଧବାର, ଗୁରୁବାର ଏବଂ ରବିବାର ଦିନ ନୂଆଦିଲ୍ଲୀ ରୁ ଛାଡୁଥିବା 22823/22824 ଭୁବନେଶ୍ୱର-ନୂଆଦିଲ୍ଲୀ-ଭୁବନେଶ୍ୱର ରାଜଧାନୀ ଏକ୍ସପ୍ରେସ ତେଜସ୍ କୋଚ୍ ସହିତ ଉଭୟ ପାର୍ଶ୍ୱରୁ 31 ଅଗଷ୍ଟ 2023 ଠାରୁ ଚଳାଚଳ କରିବ |
ବର୍ତ୍ତମାନ, ଭୁବନେଶ୍ୱରରୁ ସମସ୍ତ ରାଜଦାନୀ ଏକ୍ସପ୍ରେସ ଟ୍ରେନ୍ ଭୁବନେଶ୍ୱର-ନୂଆଦିଲ୍ଲୀ-ଭୁବନେଶ୍ୱର ତେଜସ୍ ରାଜଧାନୀ ଏକ୍ସପ୍ରେସ ଭାବରେ ଚଳାଚଳ କରିବ | ତେଜସ୍ କୋଚଗୁଡିକରେ ଇଲେକ୍ଟ୍ରୋ-ପ୍ନେଉମାଟିକ ସହାୟକ ହୋଇଥିବା ବ୍ରେକ୍, ସ୍ୱୟଂଚାଳିତ ପ୍ରବେଶ ପ୍ଲଗ୍ ପ୍ରକାରର ଦ୍ୱାର, ସିଟ୍ ଗୁଡିକରେ ପୁନଃ ଡିଜାଇନ୍ ହୋଇଥିବା ଇ-ଲେଦର ଚଟାଣ, ବାୟୋ-ଟଏଲେଟ୍, ଯାତ୍ରୀ ସୂଚନା ପ୍ରଣାଳୀ ଏବଂ ଡିଜିଟାଲ୍ ଗନ୍ତବ୍ୟସ୍ଥଳ ବୋର୍ଡ ଏବଂ ଇଲେକ୍ଟ୍ରୋନିକ୍ ଯାତ୍ରୀ ସଂରକ୍ଷଣ ଚାର୍ଟ, ଅଗ୍ନି ଏବଂ ଧୂଆଁ ଚିହ୍ନଟ ପ୍ରଣାଳୀ, ସିସିଟିଭି କ୍ୟାମେରାର ଉପଲବ୍ଧି, ଉନ୍ନତ ସୌଚାଳୟ, ଜଳ ସ୍ତରର ସୂଚକ ଇତ୍ୟାଦି ଯାତ୍ରୀ ମାନଙ୍କୁ ଉନ୍ନତ ମନର ଯାତ୍ରା ଉପଲବ୍ଧି ପ୍ରଦାନ କରାଇବ |
RoM
(Visitor Counter : 46
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଉନ୍ନତ ମାନର ତଥା ସୁଲଭ ସ୍ୱାସ୍ଥ୍ୟସେବା ଏକ ସୁସ୍ଥ ଭାରତ ଗଠନ ଦିଗରେ ଯୋଗଦାନ ଦେଉଛି: ପ୍ରଧାନମନ୍ତ୍ରୀ
ସୁଲଭ ସ୍ୱାସ୍ଥ୍ୟସେବା ଯୋଗାଇଦେବା ପାଇଁ ସରକାରଙ୍କ ପଦକ୍ଷେପଗୁଡ଼ିକର ପ୍ରଭାବ ବାବଦରେ ଆଲୋଚନା କରି କେନ୍ଦ୍ରମନ୍ତ୍ରୀ ଶ୍ରୀ ପ୍ରହ୍ଲାଦ ଜୋଶୀଙ୍କ ଏକ ଟୁଇଟକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସେୟାର କରିଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
ଉନ୍ନତ ମାନର ତଥା ସୁଲଭ ସ୍ୱାସ୍ଥ୍ୟସେବା ଯୋଗାଇବା ପାଇଁ ଆମର ପ୍ରୟାସ କିପରି ଏକ ସୁସ୍ଥ ଭାରତ ଗଠନ ଦିଗରେ ସହାୟକ ହେଉଛି ଏବଂ ଅନେକ ଲୋକଙ୍କୁ ସାହାଯ୍ୟ କରୁଛି ତାହାର ଆଉ ଏକ ଉଦାହରଣ ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜୁଲାଇ ୩୧ ତାରିଖ ପୂର୍ବାହ୍ନ ୧୧ଟାରେ ମନ୍ କି ବାତ୍ ର ଜୁଲାଇ ସଂସ୍କରଣକୁ ଶୁଣିବା ଲାଗି ନାଗରିକମାନଙ୍କୁ ଆମନ୍ତ୍ରଣ କରିଛନ୍ତି ପ୍ରଧାନମନ୍ତ୍ରୀ
ଜୁନ୍ ସଂସ୍କରଣର ମନ୍ କି ବାତ୍ ପୁସ୍ତିକାକୁ ସେୟାର କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସମସ୍ତ ନାଗରିକଙ୍କୁ ଜୁଲାଇ ୩୧ ତାରିଖ ଦିନ ପୂର୍ବାହ୍ନ ୧୧ଟା ସମୟରେ ମନ କି ବାତର ଜୁଲାଇ ସଂସ୍କରଣ ଶୁଣିବାପାଇଁ ଆମନ୍ତ୍ରଣ କରିଛନ୍ତି ।
ପ୍ରଧାନମନ୍ତ୍ରୀ ମନ କି ବାତ ଜୁନ୍ ସଂସ୍କରଣର ପୁସ୍ତିକାକୁ ମଧ୍ୟ ସେୟାର କରିଛନ୍ତି ଯେଉଁଥିରେ ମହାକାଶରେ ଭାରତର ଗତି, କ୍ରୀଡା କ୍ଷେତ୍ରରେ ଗୌରବ, ରଥ ଯାତ୍ରା ଏବଂ ଅନ୍ୟାନ୍ୟ ବିଷୟ ରହିଛି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ମୁଁ ତୁମ ସମସ୍ତଙ୍କୁ ଆସନ୍ତାକାଲି, ୩୧ ଜୁଲାଇ ପୂର୍ବାହ୍ନ ୧୧ ଟା ରେ ଏହି ମାସର ମନ କି ବାତ୍ ଶୁଣିବାକୁ ନିମନ୍ତ୍ରଣ କରୁଛି”
“ଗତ ମାସର ମଜାଦାର ବିଷୟଗୁଡିକ ଯେପରିକି ମହାକାଶରେ ଭାରତର ଗତି, କ୍ରୀଡା କ୍ଷେତ୍ରରେ ଗୌରବ, ରଥ ଯାତ୍ରା ଏବଂ ଅନ୍ୟାନ୍ୟ ବିଷୟ ଉପରେ ଏକ ପୁସ୍ତିକା ମଧ୍ୟ ସେୟାର କରୁଛି ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏନଏଚ-୩୩୪ବି’ରେ ୪୨.୨ କିଲୋମିଟର ପର୍ଯ୍ୟନ୍ତ ଦୀର୍ଘସ୍ଥାୟୀ ସାମଗ୍ରୀ ବ୍ୟବହାରକୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ପ୍ଲାଷ୍ଟିକ୍ ବର୍ଜ୍ୟ ଏବଂ ଫ୍ଲାଏ ଆଶ୍ ଭଳି ସ୍ଥାୟୀ ସାମଗ୍ରୀର ଉପଯୋଗିତାକୁ ପ୍ରାଥମିକତା ଦିଆଯିବାକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପ୍ରଶଂସା କରିଛନ୍ତି । ଏହାଦ୍ୱାରା ଏନଏଚ-୩୩୪ବି ଉପରେ ୪୦.୨ କିଲୋମିଟର ଦୂରତାକୁ ବ୍ୟୟ ବହୁଳ ହେବାରୁ ବଞ୍ଚାଇବା ସହ ପରିବେଶ ଅନୁକୂଳ ପଦକ୍ଷେପ ମଧ୍ୟ ନିଆଯାଇଛି । ରାଜପଥର ଏହି ଷ୍ଟ୍ରେଚ୍ ୟୁପି-ହରିୟାଣା ସୀମାର ବାଗପତରୁ ଆରମ୍ଭ ହୋଇ ହରିୟାଣାର ରୋହନା ପର୍ଯ୍ୟନ୍ତ ଯାଇଛି ।
କେନ୍ଦ୍ରମନ୍ତ୍ରୀ ଶ୍ରୀ ନୀତିନ ଗଡ଼କରୀଙ୍କ ଏକ ଟୁଇଟର ଜବାବ ଦେଇ ଶ୍ରୀ ନରେନ୍ଦ୍ର ମୋଦୀ ଟୁଇଟ୍ କରିଛନ୍ତି:
‘ସ୍ଥାୟୀ ବିକାଶ ଏବଂ ଉନ୍ନତ ସଂଯୋଗୀକରଣର ଏକ ସଠିକ୍ ମିଶ୍ରଣ । ଏହା ଆର୍ôଥକ ଅଭିବୃଦ୍ଧି ମଧ୍ୟ ବଢ଼ାଇବ ।’
SR
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତ-ୟୁକେ ମଧ୍ୟରେ ଭେଷଜ ସାମଗ୍ରୀ ନିୟନ୍ତ୍ରଣ କ୍ଷେତ୍ରରେ ବୁଝାମଣାପତ୍ରକୁ କ୍ୟାବିନେଟର ମଞ୍ଜୁରି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଭାରତ-ୟୁକେ ମଧ୍ୟରେ ଭେଷଜ ସାମଗ୍ରୀ ନିୟନ୍ତ୍ରଣ କ୍ଷେତ୍ରରେ ହୋଇଥିବା ବୁଝାମଣାପତ୍ରକୁ ମଞ୍ଜୁରି ମିଳିଛି । ଭାରତୀୟ ଔଷଧ ମାନକ ନିୟନ୍ତ୍ରଣ ସଂଗଠନ  ଏବଂ ୟୁକେ ଔଷଧ ଏବଂ ସ୍ଵାସ୍ଥ୍ୟସେବା ସାମଗ୍ରୀ ନିୟନ୍ତ୍ରଣ ସଂସ୍ଥା  ମଧ୍ୟରେ ଏହି ବୁଝାମଣା ସ୍ଵାକ୍ଷରିତ ହୋଇଛି । ଏହି ବୁଝାମଣା ଯୋଗୁଁ ସିଡିଏସସିଓ ଏବଂ ୟୁକେଏମଏଚଆରଏ ମଧ୍ୟରେ ଫଳପ୍ରଦ ସମନ୍ଵୟ ଓ ତଥ୍ୟର ଆଦାନ ପ୍ରଦାନ ସହଜ ହେବ । ଭେଷଜ ସାମଗ୍ରୀ ନିୟନ୍ତ୍ରଣ ଓ ଆନ୍ତର୍ଜାତିକ ଦାୟିତ୍ଵ ସଙ୍କ୍ରାନ୍ତରେ ଏହି ରାଜିନାମା ବେଶ ଫଳପ୍ରଦ ହେବ । ଏହି ରାଜିନାମା ଯୋଗୁଁ ଦୁଇ ନିୟନ୍ତ୍ରକ କର୍ତ୍ତୃପକ୍ଷଙ୍କ ମଧ୍ୟରେ ନିମ୍ନୋକ୍ତ ବିଷୟରେ ବିଶେଷ ସମନ୍ଵୟ ରକ୍ଷା କରାଯିବ ।
 ଫାର୍ମାସୀ ତଥ୍ୟ ନିରାପତ୍ତା ନେଇ ସତର୍କତା । ଏଥିରେ ଔଷଧପତ୍ର ଓ ମେଡିକାଲ ସାମଗ୍ରୀର ନିରପତ୍ତା ଅନ୍ତର୍ଭୁକ୍ତ ।
 ଉଭୟ ଭାରତ ଓ ୟୁକେ ମଧ୍ୟରେ ବୈଜ୍ଞାନିକ ସମ୍ମିଳନୀ, ପାଠ୍ୟଚକ୍ର ଓ ଆଲୋଚନାଚକ୍ରର ଆୟୋଜନ
 ଉତ୍ତମ ପରୀକ୍ଷାଗାର ପ୍ରାକ୍ଟିସ , ଉତ୍ତମ କ୍ଲିନିକାଲ ପ୍ରାକ୍ଟିସ , ଉତ୍ତମ ନିର୍ମାଣ ପ୍ରାକ୍ଟିସ , ଉତ୍ତମ ବଣ୍ଟନ ପ୍ରାକ୍ଟିସ  ଓ ଉତ୍ତମ ଫାର୍ମାସୀ ସତର୍କତା ପ୍ରାକ୍ଟିସ 
 ଉଭୟଙ୍କ ମଧ୍ୟରେ ସହମତି ଭିତ୍ତିରେ ସାମର୍ଥ୍ୟ ନିର୍ମାଣ
 ଉଭୟ ପକ୍ଷର ଭବିଷ୍ୟତ ନିୟନ୍ତ୍ରଣ କାର୍ଯ୍ୟକୁ ମଜଭୁତ କରିବା ସହ ପାରସ୍ପରିକ ବୁଝାମଣା
 ମେଡ଼ିସିନ ଓ ମେଡିକାଲ ସାମଗ୍ରୀ ସଂକ୍ରାନ୍ତ ତଥ୍ୟ ବିନିମୟ
 ଅଣଲାଇସେନ୍ସ ପ୍ରାପ୍ତ ରପ୍ତାନି ଓ ଆମଦାନୀ ନିୟନ୍ତ୍ରଣ ସଂକ୍ରାନ୍ତ ତଥ୍ୟ ବିନିମୟ
 ଅନ୍ତର୍ଜାତୀୟ କ୍ଷେତ୍ରରେ ସମନ୍ଵୟ
ଦୁଇ ପକ୍ଷ ମଧ୍ୟରେ ମେଡିକାଲ ସାମଗ୍ରୀ କ୍ଷେତ୍ରରେ ନିୟନ୍ତ୍ରଣ ସହ ଆନ୍ତର୍ଜାତିକ କ୍ଷେତ୍ରରେ ଉଭୟଙ୍କ ସମନ୍ଵୟ ବୃଦ୍ଧି ପାଇବ ।
ଔଦ୍ୟୋଗିକ ବ୍ୟାପାର ମନ୍ତ୍ରଣାଳୟ
ଇନଷ୍ଟିଚ୍ୟୁଟ୍ ଅଫ୍ ଚାର୍ଟାର୍ଡ ଆକାଉଣ୍ଟାଣ୍ଟସ୍ ଅଫ୍ ଇଣ୍ଡିଆ  ଏବଂ ଇଂଲଣ୍ଡ ଆଣ୍ଡ ୱେଲ୍ସ ଇନଷ୍ଟିଚ୍ୟୁଟ୍ ଅଫ୍ ଚାର୍ଟାର୍ଡ ଆକାଉଣ୍ଟାଣ୍ଟସ୍  ମଧ୍ୟରେ ବୁଝାମଣା ପତ୍ର ସ୍ୱାକ୍ଷର କରିବାକୁ କ୍ୟାବିନେଟ୍ ଅନୁମୋଦନ କରିଛି
ମାନ୍ୟବର ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ୍ ଇନଷ୍ଟିଚ୍ୟୁଟ୍ ଅଫ୍ ଚାର୍ଟାର୍ଡ ଆକାଉଣ୍ଟାଣ୍ଟସ୍ ଅଫ୍ ଇଣ୍ଡିଆ  ଏବଂ ଇଂଲଣ୍ଡ ଆଣ୍ଡ ୱେଲ୍ସ ଇନଷ୍ଟିଚ୍ୟୁଟ୍ ଅଫ୍ ଚାର୍ଟାର୍ଡ ଆକାଉଣ୍ଟାଣ୍ଟସ୍  ମଧ୍ୟରେ ବୁଝାମଣାପତ୍ର ସ୍ୱାକ୍ଷର କରିବାକୁ ଅନୁମୋଦନ କରିଛନ୍ତି।
ଏମଓୟୁ ହେଉଛି ଯୋଗ୍ୟତାର ସ୍ୱୀକୃତି ପ୍ରଦାନ, ପରସ୍ପରର ସଦସ୍ୟମାନଙ୍କୁ ତାଲିମ ଦେବା ଏବଂ ପୂର୍ବରୁ ରହିଥିବା ସର୍ତ୍ତାବଳୀ ଉପରେ ଏକ ସମ୍ପର୍କ ସ୍ଥାପନକାରୀ ଲେଖି ସଦସ୍ୟ ମାନଙ୍କୁ ଭଲ ରୂପରେ ଗ୍ରହଣ କରିବା | ଏହି ଏମଓୟୁର ପକ୍ଷମାନେ ପରସ୍ପରଙ୍କୁ ସେମାନଙ୍କର ଯୋଗ୍ୟତା , ପ୍ରବେଶ ଆବଶ୍ୟକତା, ସିପିଡି ନୀତି, ଅବ୍ୟାହତି ସମୂହ ଏବଂ ଅନ୍ୟାନ୍ୟ ଆନୁଷଙ୍ଗିକ ବିଷୟ ଗୁଡ଼ିକରେ ସାମଗ୍ରିକ ପରିବର୍ତ୍ତନ ବିଷୟରେ ସୂଚନା ପ୍ରଦାନ କରିବେ |
ଆଇସିଏଇଡବ୍ଲ୍ୟୁ ସହିତ ଆଇସିଏଆଇ ସହଯୋଗ ବ୍ରିଟେନରେ ଭାରତୀୟ ସିଏମାନଙ୍କ ପାଇଁ ଏବଂ ବ୍ରିଟେନରେ ବିଶ୍ବ ସ୍ତରୀୟ ବୃତ୍ତିଧାରକ ସୁଯୋଗ ଖୋଜୁଥିବା ଭାରତୀୟ ସିଏ ମାନଙ୍କ ପାଇଁ ଅନେକ ବୃତ୍ତିଗତ ସୁଯୋଗ ଆଣିବ |
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମଇ ୧୨ ତାରିଖରେ ଭାରୁଚରେ " ଉତ୍କର୍ଷ ସମାରୋହ" କୁ ସମ୍ବୋଧିତ କରିବେ ପ୍ରଧାନମନ୍ତ୍ରୀ
ଏହି କାର୍ଯ୍ୟକ୍ରମ ଜିଲ୍ଲାରେ ରାଜ୍ୟ ସରକାରଙ୍କ ଚାରୋଟି ପ୍ରମୁଖ ଯୋଜନାର ୧୦୦% ସମ୍ପୂର୍ଣ୍ଣ ହେବାର ଉତ୍ସବ ପାଳନ କରୁଛି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭିଡିଓ କନଫରେନ୍ସିଂ ଜରିଆରେ ୧୨ ମଇ ୨୦୨୨ ରେ ଗୁଜୁରାଟର ଭାରୁଚରେ "ଉତ୍କର୍ଷ ସମାରୋହ” କୁ ସମ୍ବୋଧିତ କରିବେ । ଏହି କାର୍ଯ୍ୟକ୍ରମରେ ଜିଲ୍ଲାରେ ରାଜ୍ୟ ସରକାରଙ୍କ ଚାରୋଟି ପ୍ରମୁଖ ଯୋଜନାର ୧୦୦% ସମ୍ପୂର୍ଣ୍ଣ ହେବାର ଉତ୍ସବ ପାଳନ କରାଯିବ, ଯାହାକି ଆବଶ୍ୟକ ସମୟରେ ଆର୍ଥିକ ସହାୟତା ପ୍ରଦାନ କରିବାରେ ସାହାଯ୍ୟ କରିବ ।
ବିଧବା, ବୃଦ୍ଧ ଓ ଗରିବ ନାଗରିକମାନଙ୍କୁ ସହାୟତା ଯୋଗାଇଦେବା ଯୋଜନାର ସମ୍ପୂର୍ଣ୍ଣ କାର୍ଯ୍ୟକାରିତାକୁ ସୁନିଶ୍ଚିତ କରିବା ଉଦ୍ଦେଶ୍ୟରେ ଭରୁଚ ଜିଲ୍ଲା ପ୍ରଶାସନ ଚଳିତ ବର୍ଷ ଜାନୁଆରୀ ୧ ରୁ ୩୧ ମାର୍ଚ୍ଚ ପର୍ଯ୍ୟନ୍ତ ‘ଉତ୍କର୍ଷ ପ୍ରୋତ୍ସାହନ’' ଅଭିଯାନ ଚଳାଇଥିଲା । ଚାରୋଟି ଯୋଜନାରେ ସମୁଦାୟ ୧୨,୮୫୪ ହିତାଧିକାରୀଙ୍କୁ ଚିହ୍ନଟ କରାଯାଇଥିଲା ଯଥା ଗଙ୍ଗା ସ୍ୱରୂପ ଆର୍ଥିକ ସହାୟ ଯୋଜନା, ଇନ୍ଦିରା ଗାନ୍ଧୀ ବୃଦ୍ଧ ସହାୟ ଯୋଜନା, ନିରାଧାର ବୃଦ୍ଧ ଆର୍ଥିକ୍ ସହାୟ ଯୋଜନା ଏବଂ ରାଷ୍ଟ୍ରିୟ କୁଟୁମ୍ବ ସହାୟ ଯୋଜନା ।
ଅଭିଯାନ ସମୟରେ, ଯେଉଁମାନେ ଏହି ଯୋଜନାର ଲାଭ ଗ୍ରହଣ କରୁନାହାଁନ୍ତି ସେମାନଙ୍କ ବିଷୟରେ ସୂଚନା ସଂଗ୍ରହ କରିବାକୁ ତାଲୁକା ୱାରି ହ୍ୱାଟ୍ସ ଆପ୍ ହେଲ୍ପଲାଇନ ନମ୍ବର ଘୋଷଣା କରାଯାଇଥିଲା । ଜିଲ୍ଲାର ପୌରାଞ୍ଚଳରେ ଥିବା ସମସ୍ତ ୱାର୍ଡ ଓ ସମସ୍ତ ଗ୍ରାମରେ ଉତ୍କର୍ଷ ଶିବିର ଆୟୋଜନ କରାଯାଇଥିଲା ଯେଉଁଠାରେ ଆବଶ୍ୟକୀୟ କାଗଜପତ୍ର ପ୍ରଦାନ କରୁଥିବା ଆବେଦନକାରୀଙ୍କୁ ସେହି ସ୍ଥାନରେ ତତ୍କାଳ ଅନୁମୋଦନ ପ୍ରଦାନ କରାଯାଇଥିଲା । ଅଭିଯାନକୁ ଅଧିକ ସୁଗମ କରିବା ପାଇଁ ଉତ୍କର୍ଷ ସହାୟତା ମଧ୍ୟ ପ୍ରଦାନ କରାଯାଇଥିଲା ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଚିତ୍ରଶିଳ୍ପୀ ଆୟୁଷ କୁନ୍ଦଲଙ୍କୁ ଭେଟିଲେ ପ୍ରଧାନମନ୍ତ୍ରୀ
ଦିବ୍ୟାଙ୍ଗ କଳାକାରଙ୍କ ସହ ସାକ୍ଷାତ ଏକ 'ଅବିସ୍ମରଣୀୟ ମୁହୂର୍ତ୍ତ'
ଆୟୁଷ କୁନ୍ଦଲଙ୍କ ଚିତ୍ରକଳା ଦେଖିବାକୁ ଲୋକଙ୍କୁ ଅନୁରୋଧ କଲେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଚିତ୍ରଶିଳ୍ପୀ ଆୟୁଷ କୁନ୍ଦଲଙ୍କୁ ଭେଟିଛନ୍ତି । ସେ କହିଛନ୍ତି ଯେ ଆୟୁଷ କୁନ୍ଦଲଙ୍କୁ ଭେଟିବା ତାଙ୍କ ପାଇଁ ଏକ ଅବିସ୍ମରଣୀୟ ମୂହୂର୍ତ୍ତ । ସେ ମଧ୍ୟ ଏହି ଦିବ୍ୟାଙ୍ଗ କଳାକାରଙ୍କ ଚିତ୍ର ଦେଖିବାକୁ ଲୋକଙ୍କୁ ଅନୁରୋଧ କରିଛନ୍ତି ।
ଏକାଧିକ ଟୁଇଟ ଜରିଆରେ ପ୍ରଧାନମନ୍ତ୍ରୀ କହିଛନ୍ତି;
“ଆଜି ଆୟୁଷ କୁନ୍ଦଲଙ୍କୁ ଭେଟିବା ମୋ ପାଇଁ ଏକ ଅବିସ୍ମରଣୀୟ ମୂହୂର୍ତ୍ତରେ ପରିଣତ ହୋଇଛି । ଆୟୁଷ ଯେଉଁଭଳି ଭାବରେ ଚିତ୍ରକଳାରେ ପାରଦର୍ଶିତା ହାସଲ କରିଛନ୍ତି ଏବଂ ତାଙ୍କ ଆଙ୍ଗୁଠିରେ ତାଙ୍କ ଭାବନାକୁ ରୂପ ଦେଇଛନ୍ତି ତାହା ସମସ୍ତଙ୍କ ପାଇଁ ପ୍ରେରଣା ଦାୟକ ଅଟେ । ସବୁବେଳେ ପ୍ରେରଣା ମିଳୁ, ଏଥିପାଇଁ ମୁଁ ତାଙ୍କୁ ଟ୍ୱିଟରରେ ଅନୁସରଣ କରୁଛି ।”
“ମୁଁ ତୁମ ସମସ୍ତଙ୍କୁ ଅନୁରୋଧ କରୁଛି ଆପଣମାନେ ଆୟୁଷ କୁନ୍ଦଲଙ୍କ ଚିତ୍ରକଳାକୁ ନିଶ୍ଚିତ ଦେଖନ୍ତୁ । ଆୟୁଷ ତାଙ୍କ ଚିତ୍ର ପାଇଁ ଏକ ୟୁଟ୍ୟୁବ୍ ଚ୍ୟାନେଲ୍ ମଧ୍ୟ ତିଆରି କରିଛନ୍ତି, ଯେଉଁଥିରେ ତାଙ୍କ ଜୀବନର ବିଭିନ୍ନ ରଙ୍ଗ ରହିଛି । ତାଙ୍କ ଚ୍ୟାନେଲର ଲିଙ୍କ୍ ହେଉଛି ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତର ୭୪ତମ ଗଣତନ୍ତ୍ର ଦିବସରେ ଶୁଭେଚ୍ଛା ଜଣାଇଥିବା ବିଶ୍ୱ ନେତୃବୃନ୍ଦଙ୍କୁ ପ୍ରଧାନମନ୍ତ୍ରୀଙ୍କ ଧନ୍ୟବାଦ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭାରତର ୭୪ତମ ଗଣତନ୍ତ୍ର ଦିବସ ଅବସରରେ ଶୁଭେଚ୍ଛା ଜଣାଇଥିବା ବିଶ୍ୱ ନେତୃବୃନ୍ଦଙ୍କୁ ଧନ୍ୟବାଦ ଜଣାଇଛନ୍ତି ।
ଅଷ୍ଟ୍ରେଲିଆ ପ୍ରଧାନମନ୍ତ୍ରୀଙ୍କ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
“ଧନ୍ୟବାଦ ପ୍ରଧାନମନ୍ତ୍ରୀ @AlboMP । ଆପଣଙ୍କୁ ଓ ବନ୍ଧୁତ୍ୱ ପ୍ରିୟ ଅଷ୍ଟ୍ରେଲିଆବାସୀଙ୍କୁ ଅଷ୍ଟ୍ରେଲିଆ ଦିବସର ଶୁଭେଚ୍ଛା ।”
ନେପାଳ ପ୍ରଧାନମନ୍ତ୍ରୀଙ୍କ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
“ଆପଣଙ୍କ ଆନ୍ତରିକ ଶୁଭେଚ୍ଛା ପାଇଁ ଧନ୍ୟବାଦ @cmprachanda ଜୀ !”
ଭୁଟାନ ପ୍ରଧାନମନ୍ତ୍ରୀଙ୍କ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
“ଶୁଭେଚ୍ଛା ବାର୍ତ୍ତା ପାଇଁ ଧନ୍ୟବାଦ @PMBhutan ଡଃ ଲୋଟେ ସେରିଂ ! ଦୁଇ ଦେଶର ପ୍ରଗତି ଓ ସମୃଦ୍ଧି ପାଇଁ ଭୁଟାନ ସହିତ ନିଆରା ଭାଗିଦାରୀ ପାଇଁ ଭାରତ ପ୍ରତିଶ୍ରୁତିବଦ୍ଧ ।”
ମାଳଦ୍ୱୀପ ରାଷ୍ଟ୍ରପତିଙ୍କ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
“ଆପଣଙ୍କ ଆନ୍ତରିକ ଶୁଭେଚ୍ଛା ପାଇଁ ଧନ୍ୟବାଦ ରାଷ୍ଟ୍ରପତି @ibusolih । ମିଳିତ ଗଣତାନ୍ତ୍ରିକ ମୂଲ୍ୟବୋଧ ଉପରେ ଆଧାରିତ ଭାରତ- ମାଳଦ୍ୱୀପ ଭାଗିଦାରୀ ଦ୍ୱାରା ମିଳିଥିବା ନିରନ୍ତର ପ୍ରଗତି ବେଶ ସନ୍ତୋଷଜନକ ।”
ଇସ୍ରାଏଲ ପ୍ରଧାନମନ୍ତ୍ରୀଙ୍କ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
“ଭାରତର ଗଣତନ୍ତ୍ର ଦିବସ ଅବସରେ ଆପଣଙ୍କ ଶୁଭେଚ୍ଛା ପାଇଁ ଧନ୍ୟବାଦ ପ୍ରଧାନମନ୍ତ୍ରୀ @netanyahu । ଆମ ରଣନୈତିକ ଭାଗିଦାରୀକୁ ଆହୁରି ମଜବୁତ କରିବା ପାଇଁ ଆଗ୍ରହୀ ।”
ଫ୍ରାନ୍ସ ରାଷ୍ଟ୍ରପତିଙ୍କ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
“ଭାରତର ଗଣତନ୍ତ୍ର ଦିବସ ଅବସରରେ ହାର୍ଦ୍ଦିକ ଶୁଭେଚ୍ଛା ପାଇଁ କୃତଜ୍ଞ ମୋର ପ୍ରିୟ ବନ୍ଧୁ @EmmanuelMacron । ଭାରତର ଜି-୨୦ ଅଧ୍ୟକ୍ଷତା ଓ ଭାରତ- ଫ୍ରାନ୍ସ ରଣନୈତିକ ଭାଗିଦାରୀର ୨୫ ବର୍ଷ ପୂର୍ତ୍ତି ସଫଳତା ପାଇଁ ଏକାଠି ମିଶି କାମ କରିବାର ଆପଣଙ୍କ ପ୍ରତିବନ୍ଧତାକୁ ଦୋହରାଉଛି । ବିଶ୍ୱ କଲ୍ୟାଣ ଦିଗରେ ଭାରତ ଓ ଫ୍ରାନ୍ସ ଏକ ମିଳିତ ଶକ୍ତି ।”
ମରିସସ ପ୍ରଧାନମନ୍ତ୍ରୀଙ୍କ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
“ଧନ୍ୟବାଦ ପ୍ରଧାନମନ୍ତ୍ରୀ @KumarJugnauth । ଆଧୁନିକ ଗଣରାଜ୍ୟ ଭାବରେ ଆମର ମିଳିତ ଯାତ୍ରାରେ ଦୁଇ ଦେଶ ଜନକୈନ୍ଦ୍ରିକ ବିକାଶ ପାଇଁ ମିଳିତ ଉଦ୍ୟମ କରୁଛନ୍ତି ।
ମରିସସ ସହ ଆମର ଗୌରବାବହ ଭାଗିଦାରୀକୁ ଆହୁରି ଆଗେଇ ନେବା ପାଇଁ ଆଗ୍ରହୀ ।”
SR
(
ସଂସ୍କୃତି ମନ୍ତ୍ରଣାଳୟ
ଓଡ଼ିଶା ଗସ୍ତର ତୃତୀୟ ଦିନରେ ଖଣ୍ଡଗିରି, ଉଦୟଗିରି, ଆଦିବାସୀ ସଂଗ୍ରହାଳୟ ଓ କଳିଙ୍ଗ ଷ୍ଟାଡିୟମ ପରିଦର୍ଶନ କଲେ ମହାରାଷ୍ଟ୍ର ଛାତ୍ରଛାତ୍ରୀ
ଏକ ଭାରତ ଶ୍ରେଷ୍ଠ ଭାରତ କାର୍ଯ୍ୟକ୍ରମ ଅନ୍ତର୍ଗତ ଜିଆଇଏଫ୍ଟି ଭୁବନେଶ୍ବର ଏହି ଯାତ୍ରା ପାଇଁ ଛାତ୍ରମାନଙ୍କୁ ସୁବିଧା ପ୍ରଦାନ କରିଛି
ଏକ ଭାରତ ଶ୍ରେଷ୍ଠ ଭାରତ କାର୍ଯ୍ୟକ୍ରମ ଅନ୍ତର୍ଗତ ଭ୍ରମଣରେ ଆସିଥିବା ମହାରାଷ୍ଟ୍ରର ଛାତ୍ରଛାତ୍ରୀମାନେ ଗସ୍ତର ତୃତୀୟ ଦିନ ଆଜି ଭୁବନେଶ୍ବରର ଖଣ୍ଡଗିରି ଓ ଉଦୟଗିରି, କଳିଙ୍ଗ ଷ୍ଟାଡିୟମ ଓ ଆଦିବାସୀ ସଂଗ୍ରହାଳୟ ପରିଦର୍ଶନ କରିଛନ୍ତି।
ଓଡ଼ିଶାର ଖଣ୍ଡଗିରି ଓ ଉଦୟଗିରିର ପୁରାତନ ଗୁମ୍ଫାର ଇତିହାସ ବିଷୟରେ ଛାତ୍ରମାନଙ୍କୁ ସଂକ୍ଷିପ୍ତ ବିବରଣୀ ପ୍ରଦାନ କରାଯାଇଥିଲା। ରାଜ୍ୟ ଆଦିବାସୀ ସଂଗ୍ରହାଳୟରେ ଛାତ୍ରଛାତ୍ରୀମାନେ ରାଜ୍ୟର ଆଦିବାସୀ ଜୀବନଶୈଳୀ, କଳା, ସଂସ୍କୃତି ଓ ଆହୁରି ଅନେକ ବିଷୟରେ ଜାଣିବାକୁ ପାଇଲେ।
କଳିଙ୍ଗ ଷ୍ଟାଡିୟମ ପରିଦର୍ଶନ କରି ଛାତ୍ରମାନେ ଷ୍ଟାଡିୟମର ବିଶ୍ବଶ୍ରେଣୀୟ ଭିତ୍ତିଭୂମିକୁ ଦେଖିବାର ସୁଯୋଗ ପାଇଲେ। ଏଠାରେ ଆଗାମୀ ଏଫଆଇଏଚ୍ ପୁରୁଷ ହକି ବିଶ୍ବ କପ୍ ଅନୁଷ୍ଠିତ ହେବାକୁ ଯାଉଛି।
ଭୁବନେଶ୍ବର ଭ୍ରମଣ କରିସାରିବା ପରେ, ଛାତ୍ରମାନେ ଜିଆଇଏଫଟି ଭୁବନେଶ୍ବର ଠାରେ ସାଂସ୍କୃତିକ ହବି କ୍ଲାସରେ ଅଂଶଗ୍ରହଣ କରିଥିଲେ। ଏକ ଭାରତ ଶ୍ରେଷ୍ଠ ଭାରତ କାର୍ଯ୍ୟକ୍ରମ ଅନ୍ତର୍ଗତ ଜିଆଇଏଫଟି ଭୁବନେଶ୍ବର ପରିଦର୍ଶନରେ ଆସିଥିବା ମହାରାଷ୍ଟ୍ରର ଛାତ୍ରମାନଙ୍କ ପାଇଁ ଏହି କାର୍ଯ୍ୟକ୍ରମର ଆୟୋଜନ କରିଛି।
ଜିଆଇଏଫଟି ଭୁବନେଶ୍ବର ଏକ ଭାରତ ଶ୍ରେଷ୍ଠ ଭାରତ କାର୍ଯ୍ୟକ୍ରମର ଆୟୋଜନ କରୁଛି ଏବଂ ଏହାର ଅଂଶସ୍ବରୂପ ଅନୁଷ୍ଠାନ ମହାରାଷ୍ଟ୍ରର ଏସି ପାଟିଲ୍ କଲେଜ୍ ଅଫ୍ ଇଞ୍ଜିନିୟରିଂ, ନଭି ମୁମ୍ବାଇ ଓ ଅନ୍ୟ ବିଭିନ୍ନ ସ୍କୁଲର 50 ଜଣ ଛାତ୍ରଛାତ୍ରୀମାନଙ୍କୁ ଆମନ୍ତ୍ରିତ କରିଛି।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ରାଜ୍ୟ ପ୍ରତିଷ୍ଠା ଦିବସରେ ତ୍ରିପୁରା ବାସୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ରାଜ୍ୟ ପ୍ରତିଷ୍ଠା ଦିବସରେ ତ୍ରିପୁରା ବାସୀଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୁଭେଚ୍ଛା ଜଣାଇଛନ୍ତି ।
ଏକ ଟ୍ଵିଟ ମାଧ୍ୟମରେ ଶ୍ରୀ ମୋଦୀ କହିଛନ୍ତି, “ରାଜ୍ୟ ପ୍ରତିଷ୍ଠା ଦିବସର ସ୍ଵତନ୍ତ୍ର ଅବସରରେ ତ୍ରିପୁରା ବାସୀଙ୍କୁ ଶୁଭକାମନା । ତ୍ରିପୁରା ବାସୀ ତାଙ୍କର ସଂସ୍କୃତି ଏବଂ ଦୟାଶୀଳ ହୃଦୟ ପାଇଁ ସମଗ୍ର ଭାରତରେ ପ୍ରଶଂସିତ । ରାଜ୍ୟ ବିଭିନ୍ନ କ୍ଷେତ୍ରରେ ଉଲ୍ଲେଖନୀୟ ଅଗ୍ରଗତି ହାସଲ କରିଛି । ସେହି ଉତ୍ସାହ ଜାରି ରହିବା ନେଇ ଆଶା କରୁଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କୋଭିଡ-19 ମୁକାବିଲା ପାଇଁ ସାର୍କ ନେତାଙ୍କ ସହ ଭିଡିଓ କନଫରେନ୍ସରେ ପ୍ରଧାନମନ୍ତ୍ରୀଙ୍କ ଉଦଯାପନୀ ବକ୍ତବ୍ୟ
ମାନ୍ୟବର,
ଆପଣମାନେ ଦେଇଥିବା ସମୟ ଓ ବ୍ୟକ୍ତ କରିଥିବା ଚିନ୍ତାଧାରା ପାଇଁ ଧନ୍ୟବାଦ । ଆଜିର ଆଲୋଚନା ବେଶ ଫଳପ୍ରଦ ଓ ସୃଜନାତ୍ମକ ହୋଇପାରିଛି । ନିଜ ଅଭିଜ୍ଞତା ବାଣ୍ଟିବା, ସର୍ବୋତ୍ତମ କାର୍ଯ୍ୟପନ୍ଥା ଆପଣାଇବା, ଦକ୍ଷତା ଓ ଆବଶ୍ୟକ ସ୍ଥଳେ ସମ୍ବଳ ବିନିଯୋଗ କରି ଆମେ ସମସ୍ତେ ମିଳିତ ଭାବେ ସମାଧାନ ଖୋଜିବାକୁ ରାଜି ହୋଇଛେ । କିଛି ଅଂଶୀଦାର ଔଷଧ ଓ ଉପକରଣ ଭଳି ସ୍ୱତନ୍ତ୍ର ଅନୁରୋଧ କରିଛନ୍ତି । ମୋ ଦଳ ସେଗୁଡିକୁ ସାବଧାନତା ସହ ନୋଟ କରିଛନ୍ତି । ଆପଣମାନେ ଆଶ୍ୱସ୍ତ ରହନ୍ତୁ ଯେ, ପଡୋଶୀମାନଙ୍କ ପାଇଁ ଯାହା ହୋଇପାରିବ ତାହା ନିଶ୍ଚିତ କରିବୁ ।
ଭାଗିଦାରୀ ମନୋଭାବ ଓ ଏକାଠି କାମ କରିବାର ସଂକଳ୍ପ ନେଇ ଘନିଷ୍ଠ ସମ୍ପର୍କ ବଜାୟ ରଖି ମିଳିତ ରଣକୌଶଳ ବିକଶିତ କରିବାକୁ ଅଧିକାରୀମାନଙ୍କୁ କହିବା ।
ପ୍ରତ୍ୟେକ ଦେଶ ପାଇଁ ନୋଡାଲ ବିଶେଷଜ୍ଞ ଚିହ୍ନଟ ଓ ସେମାନେ ସପ୍ତାହକୁ ଥରେ ଭିଡିଓ କନଫରେନ୍ସ ଆୟୋଜନ କରି ଆଜିର ଆଲୋଚନାର ଫଲୋଅପ କରିବେ ।
ମାନ୍ୟବର,
ଆମେ ଏହି ଲଢେଇ ଏକାଠି ଲଢିବା ଓ ଆମେ ଏହାକୁ ଏକାଠି ଜିତିବା ।
ଆମ ପଡୋଶୀ ସମ୍ପର୍କ ବିଶ୍ୱ ପାଇଁ ମଡେଲ ସାଜିବ ।
ସମସ୍ତ ନାଗରିକଙ୍କ ଉତ୍ତମ ସ୍ୱାସ୍ଥ୍ୟ ଓ ଆମ ଦେଶଗୁଡିକରେ ଦେଖା ଦେଇଥିବା ମହାମାରୀର ମୁକାବିଲା ପାଇଁ ମିଳିତ ଉଦ୍ୟମର ସଫଳତା କାମନା କରି ମୋ ବକ୍ତବ୍ୟ ଶେଷ କରୁଛି ।
ଧନ୍ୟବାଦ ।
ବହୁତ ବହୁତ ଧନ୍ୟବାଦ ।
ବାଣିଜ୍ୟ ଓ ଶିଳ୍ପ ମନ୍ତ୍ରଣାଳୟ
୧୧ବର୍ଷରେ ପ୍ରଥମ ଥର ପାଇଁ ଜାନୁଆରୀ- ମାର୍ଚ୍ଚ, ୨୦୨୨ ତ୍ରୈମାସରେ ଘରୋଇ ପେଟେଣ୍ଟ ପାଇଁ ଦାଖଲ କରାଯାଇଥିବା ସଂଖ୍ୟା ଭାରତରେ ଅନ୍ତରାଷ୍ଟ୍ରୀୟ ପେଟେଣ୍ଟ ଫାଇଲିଂ ସଂଖ୍ୟାଠାରୁ ଅଧିକ ହୋଇଛି
ଶ୍ରୀ ପୀୟୂଷ ଗୋୟଲ ଭାରତରେ ଆଇପିଆର ବ୍ୟବସ୍ଥାକୁ ସୁଦୃଢ଼ କରିବା ନିମନ୍ତେ ଡିପିଆଇଆଇଟି ଦ୍ୱାରା କରାଯାଇଥିବା ନିରନ୍ତର ପ୍ରୟାସକୁ କଲେ ଉଚ୍ଚ ପ୍ରଶଂସା
ଉଦ୍ୟୋଗ ଏବଂ ଆଭ୍ୟନ୍ତରୀଣ ବ୍ୟାପାର ସମ୍ବର୍ଦ୍ଧନ ବିଭାଗ  ତଥା ବୌଦ୍ଧିକ ସମ୍ପତ୍ତି  କାର୍ଯ୍ୟାଳୟର ସମନ୍ୱିତ ପ୍ରୟାସ ଭାରତକୁ ବୈଶ୍ୱିକ ନବସୃଜନ ସୂଚକାଂକରେ ଚୂଡ଼ାନ୍ତ ୨୫ ସ୍ଥାନରେ ପହଞ୍ଚାଇବ: ଶ୍ରୀ ଗୋୟଲ
ଗତ ସାତ ବର୍ଷରେ ପେଟେଣ୍ଟ ଦାଖଲ କରାଯାଇଥିବା ସଂଖ୍ୟାରେ ୫୦ ପ୍ରତିଶତରୁ ଅଧିକ ଅଭିବୃଦ୍ଧି ଘଟିଛି ।
ଆର୍ଥିକ ବର୍ଷ ୨୦୧୪-୧୫ ତୁଳନାରେ ଆର୍ଥିକ ବର୍ଷ ୨୦୨୧-୨୨ରେ ପେଟେଣ୍ଟ ପ୍ରଦାନ କରାଯିବା ସଂଖ୍ୟାରେ ହାରାହାରି ପାଞ୍ଚଗୁଣ ବୃଦ୍ଧି ଘଟିଛି
ଭାରତ ଆଇପି ନବୋନ୍ମେଷ ପରିସଂସ୍ଥାନ କ୍ଷେତ୍ରରେ ଆଉ ଏକ ମହତ୍ତ୍ୱପୂର୍ଣ୍ଣ ଉପଲବ୍ଧି ହାସଲ କରିଛି, ଯେଉଁଥିରେ ୧୧ ବର୍ଷରେ ପ୍ରଥମ ଥର ପାଇଁ ଜାନୁଆରୀ- ମାର୍ଚ୍ଚ ୨୦୨୨ ଅବଧିରେ ଘରୋଇ ପେଟେଣ୍ଟ ଦାଖଲ କରାଯାଉଥିବା ଆବେଦନ ସଂଖ୍ୟା ଭାରତରେ କରାଯାଉଥିବା ଆନ୍ତର୍ଜାତିକ ପେଟେଣ୍ଟ ଫାଇଲିଂ ସଂଖ୍ୟାଠାରୁ ଅଧିକ ହୋଇଛି । ଅର୍ଥାତ୍, ଦାଖଲ କରାଯାଇଥିବା ମୋଟ ୧୯୭୯୬ଟି ପେଟେଣ୍ଟ ଆବେଦନ ମଧ୍ୟରୁ ଭାରତୀୟ ଆବେଦକଙ୍କ ଦ୍ୱାରା ୧୦୭୦୬ ପେଟେଣ୍ଟ ଆବେଦନ ଦାଖଲ କରାଯାଇଛି ଯଦ୍ୟପି ଅଣ ଭାରତୀୟମାନଙ୍କ ଦ୍ୱାରା ୯୦୯୦ଟି ଆବେଦନ ଦାଖଲ କରାଯାଇଛି । ଏହାକୁ ନିମ୍ନାନୁସାରେ ପ୍ରତିନିଧିତ୍ୱ କରାଯାଇଛି ।
ଅଣ ଭାରତୀୟ ଆବେଦକମାନଙ୍କ ତୁଳନାରେ ଭାରତୀୟ ଆବେଦକମାନଙ୍କ ଦ୍ୱାରା ଦାଖଲ ତ୍ରୈମାସିକ ଆବେଦନ ସଂଖ୍ୟା
କେନ୍ଦ୍ରୀୟ ବାଣିଜ୍ୟ ଏବଂ ଉଦ୍ୟୋଗ, ଉପଭୋକ୍ତା ବ୍ୟାପାର, ସାଧାରଣ ବଣ୍ଟନ ତଥା ବୟନ ମନ୍ତ୍ରୀ ଶ୍ରୀ ପୀୟୂଷ ଗୋୟଲ ଭାରତରେ ଆଇପିଆର ବ୍ୟବସ୍ଥାକୁ ସୁଦୃଢ଼ କରିବା ନିମନ୍ତେ ନବସୃଜନକୁ ପ୍ରୋତ୍ସାହନ ଏବଂ ଅନୁପାଳନ ବୋଝକୁ ହ୍ରାସ କରିବା ନିମନ୍ତେ ଡିପିଆଇଆଇଟି ଦ୍ୱାରା କରାଯାଉଥିବା ନିରନ୍ତର ପ୍ରୟାସକୁ ଭୂୟସୀ ପ୍ରଶଂସା କରିଛନ୍ତି । ଡିପିଆଇଆଇଟି ତଥା ଆଇପି କାର୍ଯ୍ୟାଳୟର ସମନ୍ୱିତ ପ୍ରୟାସ ଫଳରେ ସମାଜର ସବୁ ବର୍ଗ ମଧ୍ୟରେ ବୌଦ୍ଧିକ ସମ୍ପତ୍ତି ଜନିତ ସଚେତନତା ବୃଦ୍ଧି ପାଇଛି । ଏହି ପ୍ରୟାସ କାରଣରୁ ଯେଉଁଠି ଗୋଟିଏ ପଟେ ଆଇପିଆର ଦାଖଲ ସଂଖ୍ୟାରେ ବୃଦ୍ଧି ଘଟିଛି ଅପର ପକ୍ଷରେ ଆଇପି କାର୍ଯ୍ୟାଳୟରେ ପେଟେଣ୍ଟ ଆବେଦନର ବିଚାରାଧୀନ ଅବଧିରେ ମଧ୍ୟ ହ୍ରାସ ଘଟିଥିବା ପରିଲକ୍ଷିତ ହୋଇଛି । ମନ୍ତ୍ରୀ ଶ୍ରୀ ଗୋୟଲ ଆହୁରି ଉଲ୍ଲେଖ କରିଛନ୍ତି ଯେ ଏହା ଭାରତର ବୈଶ୍ୱିକ ନବସୃଜନ ସୂଚକାଂକରେ ଚୂଡ଼ାନ୍ତ ୨୫ଟି ରାଷ୍ଟ୍ରଙ୍କ ମଧ୍ୟରେ ଦେଶସାମିଲ ହେବା ଦ୍ୱାରା ଭାରତର ମହତ୍ତ୍ୱାକାଂକ୍ଷୀ ଲକ୍ଷ୍ୟ ହାସଲ ଦିଗରେ ଆଉ ଗୋଟିଏ ପାଦ ନିକଟତର ହେବା ଦିଗରେ ସହାୟକ ହେବ ।
ଗତ କିଛି ବର୍ଷରେ ସରକାରଙ୍କ ଦ୍ୱାରା କରାଯାଇଥିବା କିଛି ପ୍ରମୁଖ କାର୍ଯ୍ୟାନୁଷ୍ଠାନ ଦ୍ୱାରା ଭାରତର ଆଇପି ବ୍ୟବସ୍ଥା ମଜଭୁତ ହୋଇପାରିଛି ଯେଉଁଥିରେ ଅନଲାଇନ୍ ଫାଇଲିଂ କରିବା ଉପରେ ୧୦ ପ୍ରତିଶତ ରିହାତି ପ୍ରଦାନ, ଷ୍ଟାର୍ଟ ଅପ୍ସ, ଛୋଟଛୋଟ ସଂସ୍ଥାମାନ ତଥା ଶୈକ୍ଷିକ ସଂସ୍ଥାନମାନଙ୍କ ନିମନ୍ତେ ୮୦ ପ୍ରତିଶତ ଶୁଳ୍କ ରିହାତି ଓ ଅନ୍ୟ ବର୍ଗଙ୍କ ସହିତ ଷ୍ଟାର୍ଟ ଅପ୍ସ ଏବଂ ଏମଏସଏମଇ ନିମନ୍ତେ ତ୍ୱରିତ ପରୀକ୍ଷାର ପ୍ରାବଧାନ ମଧ୍ୟ ସାମିଲ ।
ଜାତୀୟ ଆଇପିଆର ନୀତି ଦ୍ୱାରା ନିର୍ଦ୍ଧାରିତ ଭିତ୍ତିଭୂମି ତଥା ସରକାରଙ୍କ ଦ୍ୱାରା କରାଯାଇଥିବା ପ୍ରୟାସ ଯୋଗୁ ଭାରତରେ ନିମ୍ନଲିଖିତ ଉପଲବ୍ଧି ହାସଲ କରାଯିବା ସମ୍ଭବପର ହୋଇପାରିଛି:
- ପେଟେଣ୍ଟ ଦାଖଲ ସଂଖ୍ୟା ଆର୍ଥିକ ବର୍ଷ ୨୦୧୪-୧୫ରେ ୪୨୭୬୩ ହୋଇଥିବାବେଳେ ତାହା ବୃଦ୍ଧି ପାଇ ୨୦୨୧-୨୨ ଆର୍ଥିକ ବର୍ଷରେ ୬୬୪୪୦ ଛୁଇଁଛି ଯାହାକି ସାତବର୍ଷ ଅବଧି ମଧ୍ୟରେ ୫୦ ପ୍ରତିଶତରୁ ଅଧିକ ବୃଦ୍ଧି ବୋଲି କୁହାଯାଇପାରେ ।
- ଆର୍ଥିକ ବର୍ଷ ୨୦୧୪-୧୫  ତୁଳନାରେ ଆର୍ଥିକ ବର୍ଷ ୨୦୨୧-୨୨ ରେ ପେଟେଣ୍ଟ ପ୍ରଦାନ କରାଯିବା ସଂଖ୍ୟାରେ ହାରାହାରି ପାଞ୍ଚଗୁଣ ବୃଦ୍ଧି ସମ୍ଭବପର ହୋଇପାରିଛି ।
- ବିଭିନ୍ନ ପ୍ରାଦ୍ୟୋଗିକ କ୍ଷେତ୍ର ନିମନ୍ତେ ପେଟେଣ୍ଟର ଯାଞ୍ଚର ସମୟସୀମାକୁ କମ୍ କରାଯାଇଛି ଯାହାକି ୨୦୧୬ରେ ୭୨ ମାସର ସମୟ ଲାଗୁଥିଲା ଓ ତାହା ଏବେ ୫ରୁ ୨୩ ମାସ ମଧ୍ୟରେ ସମାଧାନ କରାଯାଇପାରୁଛି ।
- ବୈଶ୍ୱିକ ନବସୃଜନ ସୂଚକାଂକରେ ଭାରତର ରାଙ୍କିଙ୍ଗ ଆର୍ଥିକ ବର୍ଷ ୨୦୧୫-୧୬ରେ ୮୧ତମ ସ୍ଥାନରେ ରହିଥିବାବେଳେ ୨୦୨୧ରେ ଏହା ୪୬ତମ ସ୍ଥାନକୁ ଖସିଆସିଛି  ।
SS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବୃଦ୍ଧି ପାଉଥିବା ଭବ୍ୟ ଏସୀୟ ସିଂହଙ୍କ ସଂଖ୍ୟାକୁ ନେଇ ଖୁସି ବ୍ୟକ୍ତ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗୁଜରାଟର ଗିର ଜଙ୍ଗଲରେ ରହୁଥିବା ମହାନ ଏସିଆଟିକ ପ୍ରଜାତିର ସିଂହଙ୍କ ସଂଖ୍ୟା ବୃଦ୍ଧିକୁ ନେଇ ଖୁସି ବ୍ୟକ୍ତ କରିଛନ୍ତି ।
ପ୍ରଧାନମନ୍ତ୍ରୀ ତାଙ୍କ ଟ୍ୱିଟରେ କହିଛନ୍ତି “ଦୁଇଟି ବହୁତ ଭଲ ସମାଚାର ଅଛି: ଗୁଜରାଟର ଗିରରେ ବସବାସ କରୁଥିବା ମହାନ ଏସିଆଟିକ ପ୍ରଜାତିର ସିଂହଙ୍କ ସଂଖ୍ୟାରେ ପ୍ରାୟ 29 ପ୍ରତିଶତ ବୃଦ୍ଧି ହୋଇଛି । ଭୌଗଳିକ ଦୃଷ୍ଟିରୁ ବିଚରଣ କ୍ଷେତ୍ର ଅବା ପରିବ୍ୟାପ୍ତି 36 ପ୍ରତିଶତ ପର୍ଯ୍ୟନ୍ତ ବୃଦ୍ଧି ପାଇଛି ।
ଗୁଜରାଟର ଜନତା ଏବଂ ସମସ୍ତେ ହେଉଛନ୍ତି ପ୍ରଶଂସାର ପାତ୍ର, ଯେଉଁମାନଙ୍କର ପ୍ରୟାସର ଫଳ ସ୍ୱରୂପ ଏହି ଚମତ୍କାର କାର୍ଯ୍ୟ ସମ୍ଭବ ହେଲା ।
ବିଗତ କିଛି ବର୍ଷ ହେବ ଗୁଜରାଟରେ ସିଂହଙ୍କ ସଂଖ୍ୟାରେ ନିରନ୍ତର ବୃଦ୍ଧି ହେଉଛି । ଏହାକୁ ଗୋଷ୍ଠୀଗତ ଭାଗିଦାରୀ, ପ୍ରଯୁକ୍ତିବିଦ୍ୟା ଉପରେ ଗୁରୁତ୍ୱ, ବନ୍ୟଜନ୍ତୁଙ୍କ ସ୍ୱାସ୍ଥ୍ୟ ସେବା, ଉପଯୁକ୍ତ ବାସସ୍ଥାନ ପରିଚାଳନା ଏବଂ ମନୁଷ୍ୟ ଓ ସିଂହ ବିବାଦକୁ ହ୍ରାସ କରିବା ପାଇଁ ନିଆଯାଇଥିବା ପଦକ୍ଷେପରୁ ଶକ୍ତି ମିଳିଛି । ଆଶା କରୁଛି କି ଏହି ସକରାତ୍ମକ ଧାରା ଜାରି ରହିବ ।’’
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କୋଭିଡ-19 ମୁକାବିଲା ଲାଗି ପ୍ରଧାନମନ୍ତ୍ରୀଙ୍କ ଅଧ୍ୟକ୍ଷତାରେ କ୍ଷମତାପ୍ରାପ୍ତ ଗୋଷ୍ଠୀର ସମୀକ୍ଷା ବୈଠକ
ଦେଶରେ କୋଭିଡ-19 ମୁକାବିଲା ଲାଗି ଯୋଜନା ପ୍ରସ୍ତୁତ କରିବା ଏବଂ କାର୍ଯ୍ୟକାରୀ କରିବା ଲାଗି ଗଠିତ କ୍ଷମତାପ୍ରାପ୍ତ ଗୋଷ୍ଠୀଗୁଡ଼ିକର ମିଳିତ ବୈଠକରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଧ୍ୟକ୍ଷତା କରିଛନ୍ତି ।
ଏକାଧିକ ଟ୍ଵିଟ ଜରିଆରେ ପ୍ରଧାନମନ୍ତ୍ରୀ ଲେଖିଛନ୍ତି ଯେ ସେ ଏହି ବୈଠକରେ ଦେଶବ୍ୟାପୀ କରୋନା ମୁକାବିଲା ଦିଗରେ ନିଆଯାଇଥିବା ପଦକ୍ଷେପ ସମୀକ୍ଷା କରିଥିଲେ । ସମୀକ୍ଷାରେ ଡାକ୍ତରଖାନା, ସଙ୍ଗରୋଧ ଓ ଏକାନ୍ତବାସ ସୁବିଧା, ରୋଗ ନିରୀକ୍ଷଣ, ପରୀକ୍ଷା ଏବଂ ଜଟିଳ ଚିକିତ୍ସା ତାଲିମ ଆଦି ପ୍ରସଙ୍ଗ ସ୍ଥାନ ପାଇଥିଲା । ବ୍ୟକ୍ତିଗତ ସୁରକ୍ଷା ଉପକରଣ, ମାସ୍କ, ଗ୍ଲୋବ୍ସ ଓ ଭେଣ୍ଟିଲେଟର ଆଦି ଜରୁରି ଚିକିତ୍ସା ଉପକରଣର ଉତ୍ପାଦନ, କ୍ରୟ ଏବଂ ଉପଲବ୍ଧତା ସୁନିଶ୍ଚିତ କରିବା ଲାଗି ସମ୍ପୃକ୍ତ ଗୋଷ୍ଠୀ ଓ ଅଧିକାରୀମାନଙ୍କୁ ନିର୍ଦ୍ଦେଶ ଦେଇଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀଙ୍କୁ ସାକ୍ଷାତ କରିଛନ୍ତି ଓପନଏଆଇ ର ସିଇଓ ସାମ ଅଲ୍ଟମ୍ୟାନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ଓପନଏଆଇ ର ସିଇଓ ଶ୍ରୀ ସାମ ଅଲ୍ଟମାନ ଗତକାଲି ସାକ୍ଷାତ କରିଥିଲେ ।
ଓପନଏଆଇର ସିଇଓ ସାମ ଅଲ୍ଟମ୍ୟାନଙ୍କ ଏକ ଟୁଇଟର ଜବାବରେ ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
“ସାମ୍ ଅଲ୍ଟମ୍ୟାନ୍ଙ୍କୁ ବାର୍ତ୍ତାଳାପ ପାଇଁ ଧନ୍ୟବାଦ । ଭାରତର ବୈଷୟିକ ଇକୋସିଷ୍ଟମକୁ ବଢାଇବାରେ ଏଆଇ ର ସମ୍ଭାବନା ବାସ୍ତବରେ ବିସ୍ତୃତ ଏବଂ ବିଶେଷ ଭାବରେ ଯୁବକମାନଙ୍କ ମଧ୍ୟରେ ରହିଛି । ଆମେ ସମସ୍ତ ମିଳିତ ଉଦ୍ୟମକୁ ସ୍ୱାଗତ କରୁଛୁ ଯାହା ଆମ ନାଗରିକଙ୍କୁ ସଶକ୍ତିକରଣ ପାଇଁ ଡିଜିଟାଲ୍ ପରିବର୍ତ୍ତନକୁ ତ୍ୱରାନ୍ୱିତ କରିପାରିବ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜେନେରାଲ ଆଟୋମିକ୍ସ ଗ୍ଲୋବାଲ କର୍ପୋରେସନର ମୁଖ୍ୟ କାର୍ଯ୍ୟର୍ନିବାହୀ ଶ୍ରୀ ବିବେକ ଲାଲଙ୍କ ସହ ପ୍ରଧାନମନ୍ତ୍ରୀଙ୍କ ବୈଠକ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଜେନେରାଲ ଆଟୋମିକ୍ସ ଗ୍ଲୋବାଲ କର୍ପୋରେସନର ମୁଖ୍ୟ କାର୍ଯ୍ୟର୍ନିବାହୀ ଶ୍ରୀ ବିବେକ ଲାଲଙ୍କୁ ଭେଟିଛନ୍ତି ।
ସେମାନେ ଭାରତରେ ପ୍ରତିରକ୍ଷା ପ୍ରଯୁକ୍ତିବିଦ୍ୟା କ୍ଷେତ୍ରକୁ ମଜବୁତ କରିବା ବିଷୟରେ ଆଲୋଚନା କରିଥିଲେ । ପ୍ରତିରକ୍ଷା ତଥା ଆବଶ୍ୟକ ବୈଷୟିକ ଉତ୍ପାଦନ ଏବଂ ଭାରତରେ ଦକ୍ଷତା ବୃଦ୍ଧି ତ୍ୱରାନ୍ୱିତ କରିବାକୁ ନୀତିଗତ ପରିବର୍ତ୍ତନକୁ ଶ୍ରୀ ଲାଲ ପ୍ରଶଂସା କରିଛନ୍ତି ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏନଆଇପିଇଆର ଅହମ୍ମଦାବାଦର ଉଦଘାଟନ ଅବସରରେ ପ୍ରଧାନମନ୍ତ୍ରୀଙ୍କ ଅଭିନନ୍ଦନ ବାର୍ତ୍ତା
କେନ୍ଦ୍ର ସ୍ୱାସ୍ଥ୍ୟମନ୍ତ୍ରୀ ଶ୍ରୀ ମନସୁଖ ମାଣ୍ଡଭ୍ୟଙ୍କ ଦ୍ୱାରା ଅହମ୍ମଦାବାଦର ଏନଆଇପିଇଆର ଉଦଘାଟନୀ ଉତ୍ସବରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ବାର୍ତ୍ତା ପଠାଇଛନ୍ତି ।
ପ୍ରଧାନମନ୍ତ୍ରୀ ଦୃଢ଼ୋକ୍ତି ବାଢ଼ିଛନ୍ତି ଯେ, ଏନଆଇପିଇଆର ଅହମ୍ମଦନାବାଦ ଜ୍ଞାନ, ବିଜ୍ଞାନ ଏବଂ ଅନୁସନ୍ଧାନରେ ଏକ ଶକ୍ତିଶାଳୀ ସେତୁ ଭାବେ କାର୍ଯ୍ୟ କରି ଭାରତକୁ ଫାର୍ମାସ୍ୟୁଟିକାଲ କ୍ଷେତ୍ରରେ ଆତ୍ମନିର୍ଭରଶୀଳ ବନାଇବାରେ ଗୁରୁତ୍ୱପୂର୍ଣ୍ଣ ଭୂମିକା ନିଭାଇବ ।
ଏକ୍ସରେ ସେ ପୋଷ୍ଟ କରିଛନ୍ତି:
‘ଅନେକ ଅଭିନନ୍ଦନ ଏବଂ ଶୁଭେଚ୍ଛା! ମୁଁ ନିଶ୍ଚିତ ଯେ ଅହମ୍ମଦାବାଦର ଏନଆଇପିଇଆର ଭାରତକୁ ଫାର୍ମାସ୍ୟୁଟକାଲ କ୍ଷେତ୍ରରେ ଆତ୍ମନିର୍ଭରଶୀଳ କରିବାରେ ଜ୍ଞାନ, ବିଜ୍ଞାନ ଏବଂ ଅନୁସନ୍ଧାନର ଏକ ଶକ୍ତିଶାଳୀ ସେତୁ ହୋଇ ଏକ ଗୁରୁତ୍ୱପୂର୍ଣ୍ଣ ଭୂମିକା ନିଭାଇବ’ ।
SR
(Visitor Counter : 17
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆନ୍ତର୍ଜାତିକ ଦିବ୍ୟାଙ୍ଗ ଦିବସ ଅବସରରେ ଦିବ୍ୟାଙ୍ଗ ଭାଇ ଓ ଭଉଣୀମାନଙ୍କ ଧୈର୍ଯ୍ୟ ଓ ସାଧନାକୁ ପ୍ରଶଂସା କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆନ୍ତର୍ଜାତିକ ଦିବ୍ୟାଙ୍ଗ ଦିବସ ଅବସରରେ ଦିବ୍ୟାଙ୍ଗ ଭାଇଭଉଣୀମାନଙ୍କ ଧୈର୍ଯ୍ୟ ଓ ସାଧନାକୁ ପ୍ରଶଂସା କରିଛନ୍ତି ।
ଏକ ଟ୍ୱିଟ ଶୃଙ୍ଖଳରେ ପ୍ରଧାନମନ୍ତ୍ରୀ କହିଛନ୍ତି;
“ଆନ୍ତର୍ଜାତିକ ଦିବ୍ୟାଙ୍ଗ ଦିବସ ଅବସରରେ ଦିବ୍ୟାଙ୍ଗ ଭାଇଭଉଣୀମାନଙ୍କ ଧୈର୍ଯ୍ୟ ଓ ସାଧାନାକୁ ପ୍ରଶଂସା କରୁଛି । ଆମ ସରକାର ଅନେକ ଉପକ୍ରମ ଆରମ୍ଭ କରିଛନ୍ତି ଯାହା ଦିବ୍ୟାଙ୍ଗମାନଙ୍କ ପାଇଁ ସୁଯୋଗ ସୃଷ୍ଟି କରି ସଫଳତା ହାସଲରେ ସକ୍ଷମ କରିଛି ।”
“ଆମ ସରକାର ମଧ୍ୟ ସେମାନଙ୍କୁ ସୁବିଧା ପ୍ରଦାନ କରିବାରେ ଧ୍ୟାନ କେନ୍ଦ୍ରିତ କରିଛନ୍ତି, ଯାହା ପ୍ରମୁଖ କାର୍ଯ୍ୟକ୍ରମ ଓ ଆଗାମୀ ପୀଢିର ଭିତ୍ତିଭୂମି ନିର୍ମାଣରେ ପରିଲକ୍ଷିତ ହୋଇଛି । ଦିବ୍ୟାଙ୍ଗ ବ୍ୟକ୍ତିମାନଙ୍କ ଜୀବନରେ ସକାରାତ୍ମକ ପରିବର୍ତ୍ତନ ପାଇଁ ତୃଣମୂଳ ସ୍ତରରେ କାମ କରୁଥିବା ସଭିଙ୍କୁ ମୁଁ ପ୍ରଶଂସା କରୁଛି ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ରାଜମାତା ବିଜୟାରାଜେ ସିନ୍ଧିଆଙ୍କ ଜନ୍ମ ଶତବାର୍ଷିକୀ ଅବସରରେ 100 ଟଙ୍କିଆ ସ୍ଵତନ୍ତ୍ର ସ୍ମାରକୀ ମୁଦ୍ରା ପ୍ରଧାନମନ୍ତ୍ରୀଙ୍କ ଦ୍ଵାରା ଉନ୍ମୋଚିତ
ରାଜମାତା ବିଜୟାରାଜେ ସିନ୍ଧିଆଙ୍କ ଜନ୍ମ ଶତବାର୍ଷିକୀ ପାଳନ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି 100 ଟଙ୍କିଆ ସ୍ମାରକୀ ମୁଦ୍ରା ଉନ୍ମୋଚନ କରିଛନ୍ତି । ରାଜମାତାଙ୍କୁ ଏହି ଅବସରରେ ଶ୍ରୀ ମୋଦୀ ଗଭୀର ଶ୍ରଦ୍ଧାଞ୍ଜଳି ମଧ୍ୟ ଅର୍ପଣ କରିଛନ୍ତି । ରାଜମାତାଙ୍କ ସମ୍ମାନାର୍ଥେ ସ୍ଵତନ୍ତ୍ର 100 ଟଙ୍କିଆ ସ୍ମାରକୀ ଉନ୍ମୋଚନ କରିବାର ସୁଯୋଗ ପାଇଥିବାରୁ ନିଜକୁ ଭାଗ୍ୟବାନ ମନେକରୁଥିବା ପ୍ରଧାନମନ୍ତ୍ରୀ କହିଛନ୍ତି ।
ଏହି ଅବସରରେ ଉଦବୋଧନ ଦେଇ ପ୍ରଧାନମନ୍ତ୍ରୀ କହିଛନ୍ତି ଯେ, ରାଜମାତା ବିଜୟାରାଜେ ସିନ୍ଧିଆ ଦେଶକୁ ସଠିକ ଦିଗଦର୍ଶନ ଦେଉଥିଲେ । ସେ ଜଣେ କୁଶଳୀ ପ୍ରଶାସକ ଓ ନିର୍ଣ୍ଣାୟକ ନେତ୍ରୀ ଥିଲେ । ବିଦେଶୀ ଲୁଗା ପୋଡି ହେଉ ବା ଜରୁରିକାଳିନ ପରିସ୍ଥିତି ବା ରାମମନ୍ଦିର ଆନ୍ଦୋଳନ, ଭାରତୀୟ ରାଜନୀତିର ସମସ୍ତ ଗୁରୁତ୍ଵପୂର୍ଣ୍ଣ ପର୍ଯ୍ୟାୟ ସେ ଦେଖିଥିଲେ । ବର୍ତ୍ତମାନର ପିଢି ରାଜମାତାଙ୍କ ଜୀବନ ସମ୍ପର୍କରେ ଜାଣିବା ଉପରେ ଶ୍ରୀ ମୋଦୀ ଗୁରୁତ୍ଵାରୋପ କରିଥିଲେ। ତାଙ୍କ ଜୀବନୀ ଓ ଅଭିଜ୍ଞତା ସମ୍ପର୍କରେ ବାରମ୍ବାର ଆଲୋଚନା କରିବା ଆବଶ୍ୟକତା ରହିଛି ବୋଲି ସେ କହିଥିଲେ ।
ପ୍ରଧାନମନ୍ତ୍ରୀ କହିଥିଲେ ଯେ, ରାଜମାତାଙ୍କ ମତରେ ଜନସେବା ପାଇଁ କୌଣସି ଏକ ନିର୍ଦ୍ଦିଷ୍ଟ ପରିବାରରେ ଜନ୍ମ ନେବାର ଆବଶ୍ୟକତା ନାହିଁ । ଏଥିପାଇଁ ଦରକାର ଦେଶପ୍ରୀତି ଓ ଗଣତାନ୍ତ୍ରିକ ଭାବଧାରା । ଏ ପ୍ରକାରର ଚିନ୍ତାଧାରା ଓ ଆଦର୍ଶ ତାଙ୍କ ଜୀବନରେ ସ୍ପଷ୍ଟ ନିହିତ ଥିଲା । ରାଜମାତାଙ୍କ ପାଖରେ ଶତ ସହସ୍ର କର୍ମଚାରୀ, ସୁରମ୍ୟ ରାଜପ୍ରାସାଦ ଓ ସମସ୍ତ ସୁବିଧା ଥିଲେ ମଧ୍ୟ ତାଙ୍କ ଜୀବନକୁ ସେ ସାଧାରଣ ଜନତାଙ୍କ ସୁବିଧା ଅସୁବିଧା ଓ ଗରିବଙ୍କ ଆଶା ଆକାଂକ୍ଷା ପୂରଣ ଦିଗରେ ଉତ୍ସର୍ଗ କରିଥିଲେ । ଦେଶର ଭବିଷ୍ୟତ ବଂଶଧରଙ୍କ ନିମନ୍ତେ ସେ ନିଜର ସମସ୍ତ ସୁଖ ସ୍ଵାଛନ୍ଦକୁ ଜଳାଞ୍ଜଳି ଦେଇଥିଲେ । ରାଜମାତା କୌଣସି ପଦ ପଦବୀ ପାଇଁ ଲାଳାୟିତ ନଥିଲେ କି ସେ ରଣନୀତି ମଧ୍ୟ କରୁନଥିଲେ । ରାଜମାତା ବହୁ ପଦପଦବୀ ବିନମ୍ରତାର ସହ ପ୍ରତ୍ୟାଖ୍ୟାନ କରିଥିବା ଘଟଣାର ଶ୍ରୀ ମୋଦୀ ସ୍ମୃତିଚାରଣ କରିଥିଲେ । ଥରେ ଅଟଳଜୀ ଓ ଆଡଭାନୀଜୀ ରାଜମାତାଙ୍କୁ ଜନସଙ୍ଘର ସଭାପତି ହେବା ପାଇଁ ଅନୁରୋଧ କରିଥିଲେ ମଧ୍ୟ ସେ ଜନସଙ୍ଘର କେବଳ ଜଣେ କାର୍ଯ୍ୟକର୍ତ୍ତା ଭାବରେ ରହିବାକୁ ଇଚ୍ଛା ପ୍ରକଟ କରିଥିଲେ ।
ପ୍ରଧାନମନ୍ତ୍ରୀ କହିଥିଲେ ଯେ, ରାଜମାତା ତାଙ୍କର ସହକର୍ମୀମାନଙ୍କୁ ସେମାନଙ୍କ ନାଁ ଅନୁସାରେ ଜାଣିଥିଲେ ଓ ସେଭଳି ଭାବନା ସମସ୍ତଙ୍କର ନିଜର ସହକର୍ମୀଙ୍କ ପ୍ରତି ରହିବା ଆବଶ୍ୟକ । ରାଜନୀତିରେ ଗର୍ବ ନୁହେଁ, ସମ୍ମାନ ମୂଳ ଲକ୍ଷ୍ୟ ହେବା ଆବଶ୍ୟକ । ସେ ରାଜମାତାଙ୍କୁ ଜଣେ ଆଧ୍ୟାତ୍ମିକ ବ୍ୟକ୍ତିତ୍ଵ ଭାବେ ଅଭିହିତ କରିଥିଲେ । ଶ୍ରୀ ମୋଦୀ କହିଥିଲେ ଯେ, ଜନସଚେତନତା ଓ ଆନ୍ଦୋଳନ ଯୋଗୁଁ ଗତ କିଛି ବର୍ଷରେ ଅନେକ ପରିବର୍ତ୍ତନ ଘଟିଛି ଓ ଅନେକ ଅଭିଯାନ ଓ ଯୋଜନା ସଫଳ ମଧ୍ୟ ହୋଇଛି । ରାଜମାତାଙ୍କ ଆଶୀର୍ବାଦରେ ଦେଶ ଆଗେଇ ଚାଲିଛି ବୋଲି ଶ୍ରୀ ମୋଦୀ କହିଥିଲେ ।
ପ୍ରଧାନମନ୍ତ୍ରୀ କହିଥିଲେ ଯେ, ଆଜି ଭାରତରେ ନାରୀଶକ୍ତି ବିଭିନ୍ନ କ୍ଷେତ୍ରରେ ଅଗ୍ରଣୀ ଭୂମିକା ଗ୍ରହଣ କରିଛି । ରାଜମାତାଙ୍କ ମହିଳା ସଶକ୍ତିକରଣ ସ୍ଵପ୍ନକୁ ସାକାର କରିବା ପାଇଁ ସରକାର ନେଇଥିବା ବିଭିନ୍ନ ପଦକ୍ଷେପ ସମ୍ପର୍କରେ ଶ୍ରୀ ମୋଦୀ ସୂଚନା ଦେବା ସହ ଏହା କିଭଳି ସଫଳ ହୋଇଛି ତାହାର ଅବତାରଣା କରିଥିଲେ । ପ୍ରଧାନମନ୍ତ୍ରୀ କହିଥିଲେ ଯେ, ଏହା ଏକ ଅଦ୍ଭୁତ ସଂଯୋଗ ଯେ, ଯେଉଁ ରାଜମାତା ରାମ ଜନ୍ମଭୂମି ମନ୍ଦିର ପାଇଁ ସ୍ଵପ୍ନ ଦେଖିବା ସହ ସଂଗ୍ରାମ ମଧ୍ୟ କରିଥିଲେ, ତାହା ତାଙ୍କ ଜନ୍ମ ଶତବାର୍ଷିକୀ ଅବସରରେ ସାକାର ହୋଇଛି । ଆତ୍ମନିର୍ଭର ଭାରତର ସଫଳତା ଏକ ଶକ୍ତିଶାଳୀ, ସୁରକ୍ଷିତ ଓ ସମୃଦ୍ଧ ଭାରତ ଗଠନରେ ସହାୟକ ହେବ ବୋଲି ଶ୍ରୀ ମୋଦୀ କହିଥିଲେ ।
ପ୍ରତିରକ୍ଷା ମନ୍ତ୍ରଣାଳୟ
ନୂଆ ପିଢ଼ିର ଅଗ୍ନି ପି ବାଲିଷ୍ଟିକ୍ ମିସାଇଲର ସଫଳତାପୂର୍ବକ ପ୍ରକ୍ଷେପଣ ପରୀକ୍ଷା କଲା ଡିଆରଡିଓ
ପ୍ରତିରକ୍ଷା ଗବେଷଣା ଓ ବିକାଶ ସଂଗଠନ  ୨୦୨୧ ଜୁନ୍ ୨୮ ପୂର୍ବାହ୍ନ ୧୦ଟା ୫୫ରେ ଓଡ଼ିଶାର ବାଲେଶ୍ୱର ତଟସ୍ଥିତ ଡ. ଏପିଜେ ଅବଦୁଲ କଲାମ ଦ୍ୱୀପରୁ ନୂଆ ପିଢ଼ିର ପରମାଣୁ କ୍ଷମତାଶୀଳ ବାଲିଷ୍ଟିକ୍ ମିସାଇଲ୍ ଅଗ୍ନି ପି’ର ସଫଳତାପୂର୍ବକ ପ୍ରକ୍ଷେପଣ ପରୀକ୍ଷଣ କରିଛି । ପୂର୍ବତଟରେ ମୁତୟନ ବିଭିନ୍ନ ଟେଲିମେଟ୍ରି ଓ ରାଡାର ଷ୍ଟେସନ ଗୁଡ଼ିକ ମିସାଇଲ୍ ଉପରେ ନଜର ରଖିବା ସହ ଏହାକୁ ତଦାରଖ କରିଥିଲେ । ମିସାଇଲଟି ଉଚ୍ଚ ସ୍ତରର ସଠିକତା ସହ ସମସ୍ତ ମିଶନ ଉଦ୍ଦେଶ୍ୟକୁ ପୂରଣ କରିଛି ।
ଅଗ୍ନି ପି ହେଉଛି ଅଗ୍ନି ଶ୍ରେଣୀ ମିସାଇଲ ଗୁଡ଼ିକର ଏକ ନୂଆ ପିଢ଼ିର ବିକଶିତ ଭାରିଆଣ୍ଟ । ଏହି କାନିଷ୍ଟରାଇଜ୍ଡ ମିସାଇଲର ରେଞ୍ଜ୍ କ୍ଷମତା ୧,୦୦୦ ଓ ୨,୦୦୦ କିଲୋମିଟର ମଧ୍ୟରେ ରହିଛି ।
SR
(Visitor Counter : 329